લંડનઃબ્રિટિશ સિટિઝન એવોર્ડ (BCA) મેળવનારા વધુ લોકોની જાહેરાત ૨૯ ડિસેમ્બરે કરાઈ હતી. ગરીબ, નિ:સહાય પોલિયોગ્રસ્ત, બહેરા-મૂંગા અને અંધ બાળકોને શિક્ષણ માટે સહાયક બનનારા મયૂર પટેલ સહિત ૩૩ વ્યક્તિવિશેષને ખાસ સમારંભમાં BCA ચંદ્રક એનાયત કરવામાં આવનાર છે. મયૂર પટેલને ઈન્ટરનેશનલ એચિવમેન્ટ કેટેગરીમાં એવોર્ડ એનાયત કરાયો છે. તમામ ક્ષેત્રોમાં વિશિષ્ટ અને નોંધપાત્ર કામગીરી બજાવનારા લોકોની સિદ્ધિઓને બિરદાવવા ૨૦૧૪ના ઓટમમાં આ પહેલ કરવામાં આવી હતી.